
ANUNŢ
Staţiunea de Cercetări Sericicole Băneasa Bucureşti, cu sediul în București, Șos. Buc. Ploiești, nr. 69, Sector 1, București, scoate la concurs un post contractual vacant de execuție de Cercetător Științific gradul III (CS III) în cadrul Laborator Cultura Dudului (post unic în structură prin atribuții și responsabilități), cu normă întreagă, pe perioadă nedeterminată, specialitatea zootehnie/ horticultură.
Concursul este organizat și se va desfășura potrivit prevederilor următoarelor acte normative:
1) Legea nr. 53/2003 – Codul Muncii;
2) Legea nr. 153/2017 privind salarizarea personalului plătit din fonduri publice, cu modificările și completările ulterioare;
3) H.G. nr. 1568 din 4.12.2024 pentru aprobarea Normelor metodologice privind organizarea concursurilor publice de încadrare pe posturi vacante a personalului de cercetare, dezvoltare și inovare din organizațiile de cercetare;
4) Legea 183/ 2024 privind statutul personalului de cercetare, dezvoltare și inovare;
5) Regulamentul privind organizarea concursurilor pentru ocuparea posturilor vacante ale personalului de cercetare, dezvoltare și inovare din cadrul SCS Băneasa-București.

Condiții specifice de participare la concurs:
- COR 213254/ 213245
- să aibă studii superioare de lungă durată absolvite cu diplomă de licență sau echivalentă în domeniul Zootehnie/ Horticultură
- să dețină titlul de doctor
- să fie autor/coautor la cel puțin 6 articole în reviste și volumele unor manifestări științifice indexate în baze de date internaționale (BDI) sau autor/coautor la cel puțin 2 articole în reviste cotate ISI, din care la cel puțin unul să aibă calitatea de autor principal sau autor corespondent.
- să aibă activitate în cercetare științifică în specialitate sau învățământ superior de minim 6 ani
- cunoștințe de limbă engleză nivel mediu (scris și vorbit) 
- capacitate de lucru în echipă, dinamism, interes pentru domeniul sericicol

Procedura concursului constă în 2 etape: 
1. analiza dosarului de înscriere la concurs și acordarea punctajului, pe baza grilei din Anexele III.7 și III.8 din Regulamentul SCS Băneasa-București (80% din punctajul final); 
2. interviu cu Comisia de concurs (20% din punctajul final).
Concursul se va desfășura la sediul SCS Băneasa București din Bdul. Ion Ionescu de la Brad nr.4, la Compartimentul Resurse Umane.




Condiţii generale de participare la concurs:
     Pentru a ocupa un post contractual vacant sau temporar vacant, candidații trebuie să îndeplinească următoarele condiții generale, conform art.15 al Regulamentului-cadru aprobat prin Hotărârea Guvernului nr.1336/08.11.2022, cu modificările și completările ulterioare:  
  a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene; 
  b) cunoaşte limba română, scris şi vorbit; 
  c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
  d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate; 
  e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs; 
   f) nu a fost condamnată definitiv pentru săvârşirea unei infracţiuni contra securităţii naţionale, contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea; 
  g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
   h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).  

Dosarul pentru concurs trebuie să conțină următoarele documente: 

1. Pentru înscrierea la concurs candidații vor prezenta un dosar care va conține următoarele documente:
a) cererea de înscriere la concurs semnată (a se vedea Anexa II.5), la care se anexează o declarație pe propria răspundere prin care candidatul atestă veridicitatea informațiilor prezentate în dosar (a se vedea Anexa II.2);
b) propunerea de dezvoltare a carierei științifice din punctul de vedere al activităților de cercetare științifică, de maximum 5 pagini;
c) curriculum vitae semnat de către candidat;
d) lista publicațiilor științifice, lucrărilor, articolelor/studiilor, brevetelor selectate de candidat în funcție de relevanța pentru activitățile de cercetare științifică proprii;
e) fișele de verificare a îndeplinirii standardelor minimale și a standardelor proprii ale unității de cercetare, completate și semnate de către candidat;
f) dovada deținerii gradului profesional de cercetare-dezvoltare corespunzător postului pentru care candidează și fișa de verificare/autoevaluare a îndeplinirii standardelor minimale completată și semnată de către candidat (conform anexelor III.7 & III.8)
g) copia diplomei de licență sau echivalentă / masterat / doctorat, după caz. În situația în care candidatul declarat câștigător nu deține o diplomă eliberată de o instituție de învățământ superior din România, acesta trebuie să depună o copie conform cu originalul a atestatului de recunoaștere sau de echivalare a acesteia înainte de încadrarea pe post și semnarea contractului individual de muncă, sub sancțiunea neemiterii actului administrativ de încadrare pe post;
h) copia actului de identitate sau orice alt document care atestă identitatea, potrivit legii, după caz;
i) copia certificatului de căsătorie sau dovada schimbării numelui, după caz;
j) certificatul medical în original care să ateste starea de sănătate corespunzătoare îndeplinirii atribuțiilor de serviciu, eliberată de către medicul de familie al candidatului sau de către unitățile sanitare abilitate, cu cel mult 3 luni anterior derulării concursului;
k) declarația de consimțământ pentru prelucrarea datelor cu caracter personal, semnată   (a se vedea Anexa III.3);
l) certificatul de cazier judiciar în original.
(2) Curriculumul vitae al candidatului trebuie să includă:
a) studiile efectuate și diplomele obținute;
b) experiența profesională și locurile de muncă relevante ocupate anterior;
c) proiectele de cercetare, dezvoltare și inovare pe care le-a condus ca director de proiect și granturile obținute, dacă este cazul, indicându-se pentru fiecare sursa de finanțare, bugetul proiectului și principalele publicații științifice sau brevetele de invenție rezultate;
d) premii sau alte elemente de recunoaștere a contribuției științifice;
e) descrierea narativă a celor mai importante 3 realizări în tematica postului pentru care se organizează concurs - maximum 3 pagini.
(3) Dosarul de concurs trebuie să conțină lista publicațiilor științifice, lucrărilor, articolelor / studiilor, brevetelor de invenție considerate de candidat a fi relevante pentru domeniul postului pentru care candidează. Lista este structurată astfel:
a) lista a cel mult 10 publicații științifice, cele mai relevante, precum: cărți de autor, articole / studii / capitole, volume editate, lucrări;
b) lista brevetelor de invenție și a altor titluri de proprietate industrială;
c) lista cărților de autor și a volumelor editate și publicate;
d) lista articolelor/ studiilor in extenso, publicate în reviste din fluxul științific internațional principal;
e) lista altor lucrări și contribuții științifice. 
(4) Dosarul de concurs este depus de candidat în format electronic, la adresa de e-mail secretariat@scsbaneasa.ro , sau în format fizic, la sediul SCS Băneasa București din Bdul. Ion Ionescu de la Brad nr.4, la Compartimentul Resurse Umane.

Precizări:
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii. 
Candidatul care la înscriere a depus o declarație pe proprie răspundere ca nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data limită de înscriere a perioadei de înscriere la concurs.
Candidatul are obligația de a prezenta și documentele originale pentru certificarea conformității cu originalul până la data limită a perioadei de înscriere la concurs.









CALENDARUL DESFĂŞURĂRII CONCURSULUI:

09.10.2026 – publicare anunț 
12.10.2026 – 10.11.2026 – depunerea dosarelor până la ora 15.30;
11.11.2026 – susținerea probei de analiză a dosarelor, selecție și afișare rezultate ora 15:30;
12.11.2026 – depunere contestații privind rezultatele probei analiză dosar  până la ora 15:30 
13.11.2026 ora 12:00 – afișare rezultate soluționări contestații privind rezultatele probei analiză dosar;
16.11.2026 ora 10:00 – susținere probă interviu;
17.11.2026 ora 12:00 – afișare rezultate probă interviu;
18.11.2026 – depunere contestații privind proba interviu până la ora 12:00;
19.11.2026 ora 12:00 –  afișare rezultat contestații privind proba interviu;
20.11.2026 – afișarea rezultatelor finale ale concursului pentru postul de Cercetător        Științific grad III Laborator Cultura Dudului

[bookmark: _Hlk241478630]Informații suplimentare referitoare la desfășurarea concursului se regăsesc pe site-ul www.scsbaneasa.ro și la sediul stațiunii, iar relaţii suplimentare se pot obţine la tel. 0722.256.825.

Întocmit,
Compartiment R.U. 
Inspector de specialitate II
Predesel Mihaela


                                                                     Director,
                                                       Dr. ing. Teodor Mihalcea
	[image: ]
	ACADEMIA DE ȘTIINȚE AGRICOLE ȘI SILVICE 
„Gheorghe Ionescu – Șișești"
	[image: ]

	
	STAȚIUNEA DE CERCETĂRI SERICICOLE BĂNEASA-BUCUREȘTI
	

	
	Șos. București-Ploiești nr. 69, Sector 1, București
	

	
	Cod înregistrare fiscală: 46334807
	

	
	Telefon: 0722256825; Email: secretariat@scsbaneasa.ro
	

	
	www.scsbaneasa.ro
	


                                                                                                                    

image1.png




image2.png




